Jabarkan Kebebasan dan privasi dari Microsoft dalam bahasa melayu

Penyokong perisian percuma bimbang akan penyertaan Microsoft dalam Trusted Computing Platform Alliance (TCPA). Sekumpulan syarikat yang hendak melaksanakan inisiatif Trusted Computing (yang mana sesebuah komputer bukan sahaja dilindungi untuk pengguna, bahkan juga dilindungi dari pemiliknya juga), TCPA dikecam kerana membolehkan pembangun perisian dan pengawal platform menguatkuasa sekatan sembarangan terhadap cara penggunaan perisian dan perjalanan komputer.F. Stajano, "Security for whom? The shifting security assumptions of pervasive computing", Lecture notes in computer science, vol. 2609, pp. 16-27, 2003.

Pendukung perisian percuma juga bimbang akan galakan Microsoft terhadap pengurusan hak digital (Digital Rights Management'', DRM) dan perbandingan jumlah pembelanjaan pemilikan (TCO) dengan kempen "Get the facts" (Fahamilah faktanya). DRM ialah teknologi yang membolehkan penyedia kandungan mengenakan sekatan terhadap kegunaan media digital dalam perkakas pengguna. Oleh yang demikian, dibimbangkan bahawa teknologi sebegini mungkin menyalahi penggunaan wajar dan hak-hak lain, terutama sekali memandangkan pengguna akan disekat dari kegiatan-kegiatan seperti adunan semula atau penyalinan bahan-bahan untuk kegunaan peribadi atau menjual semula bahan-bahan tersebut.